**Výzva na predkladanie žiadosti o udelenie výskumného grantu pre doktorandov, učiteľov a mladých vedeckých pracovníkov na Stavebných fakultách Slovenska na akademický rok 2022/2023**

CTP/Jaga vyhlasuje výzvu na predkladanie žiadostí o udelenie výskumných grantov na čiastočné aleboúplne krytie finančných výdavkov spojených s riešením výskumného projektu uvedenom v žiadosti o grant v termíne do 31.12.2022. Granty budú v roku 2023 udelené na obdobie riešenia so začiatkom od 1.1.2023 do 31.05.2023 v maximálnej finančnej výške podľa typu spolupráce v projekte:

1) projekt riešený jednou osobou – max. 2 000 EUR
2) projekt riešený kolektívom osôb z jednej fakulty – max. 4 000 EUR
3) projekt riešený kolektívom osôb z min. 2 fakúlt alebo so zahraničným partnerom – max. 7 000 EUR

Vyššie uvedené prostriedky grantu nemožno použiť na iný účel, než na aký budú schválené. Finančné prostriedky nemožno čerpať na vyplatenie odmien za vykonanie práce pre riešiteľov a ďalších osôb ako anina kapitálové výdavky.

Do súťaže je možne prihlásiť sa ihneď po vyhlásení aktuálneho ročníka. Predpokladaný priebeh súťaže o udelenie výskumného grantu pre doktorandov, učiteľov a mladých vedeckých pracovníkov na Stavebných fakultách Slovenska na akademický rok 2022/2023 je nasledovný:

•vyhlásenie súťaže – september 2022,

•registrácia do súťaže – 31.12.2022,

•odoslanie spracovaného projektu – 31.5.2023,

•finále súťaže / prezentácia projektu – jún 2023.

•slávnostné odovzdanie cien – jeseň 2023

Prioritné zameranie projektov:

Priemyselný park ako urbanistická súčasť mesta a krajiny

Riešenie energeticky nezávislého priemyselného parku

Hospodárenie s vodou v priemyselnom parku

Ďalšie podmienky výzvy:

• o udelenie grantu môže požiadať výskumný pracovník alebo vysokoškolský učiteľ zamestnaný nauniverzite na ustanovený týždenný pracovný čas (100% úväzok) alebo doktorand študujúci v dennej formeštúdia, ktorý ku dňu podania žiadosti nedosiahol vek 35 rokov (ďalej len „mladý vedecký pracovník“). Vprípade kolektívu ani jeden člen nesmie prekročiť v čase podania žiadosti vek 35 rokov. Jeden mladývedecký pracovník môže byť v danom roku riešiteľom len v 1 projekte. Zodpovedný riešiteľ a všetcispoluriešitelia vedeckého projektu musia spĺňať vyššie uvedené kritériá.

• granty udeľuje spoločnosť CTP na základe odporúčania Komisie pre vedu a výskum na Stavebných fakultách Slovenskej technickej univerzity v Bratislave, Technickej univerzity v Košiciach a Žilinskej univerzity (ďalej len„komisia“), ktorá posudzuje všetky žiadosti o grant.

• mladí vedeckí pracovníci, ktorí sa uchádzajú o pridelenie grantu, musia podať žiadosť (prosím použiť priložený VZOR) o grant v rozsahu max. 3 strany formátu A4 (typ písma Calibri, veľkosť písma 11 bodov,riadkovanie 1) v elektronickej, aj tlačenej podobe s podpisom zodpovedného riešiteľa na a to v nasledujúcej predpísanej štruktúre:

a) názov vedeckého projektu,
b) zoznam riešiteľov projektu (aj s dátumom narodenia) s označením zodpovedného riešiteľa projektu,
c) anotácia vedeckého projektu (nie viac ako 15 riadkov), v ktorej uchádzač o grant uvedie stručnú
charakteristiku vedeckého projektu,
d) kľúčové slová (max. 5),
e) vedecké ciele projektu,
f) vecný zámer vedeckého projektu,
g) harmonogram riešenia vedeckého projektu,
h) očakávané výstupy riešenia,
i) finančné nároky projektu a ich odôvodnenie,
j) samostatný písomný súhlas vedúceho pracoviska (resp. riaditeľa ústavu) v prípade, ak sa predpokladávyužívanie priestorov a zariadení pracoviska. V opačnom prípade sa takýto súhlas nevyžaduje.
• žiadosť o grant, ktorá neobsahuje požadované náležitosti, nebude akceptovaná na posúdenie.

Rozhodnutie o udelení grantu obsahuje:
a) názov vedeckého projektu a jeho pridelené číslo,
b) označenie vedúceho projektu,
c) výšku pridelených finančných prostriedkov slovom aj číslom,
d) lehotu, v ktorej je možné čerpať pridelené finančné prostriedky.

Pridelenými finančnými prostriedkami môže disponovať iba príslušný zodpovedný mladý vedecký pracovník.Za účelné použitie pridelených finančných prostriedkov plne zodpovedá mladý vedecký pracovník a o ichpoužití nemôže rozhodovať fakulta ani pracovisko.

Hodnotenie a vyúčtovanie grantu:
Do 31. decembra kalendárneho roka, v ktorom bol udelený grant, zodpovedný riešiteľ predloží správu o riešení projektu, jeho výsledkoch a o čerpaní pridelených prostriedkov podľa požadovanej predlohy. Správy riešiteľov posudzuje komisia, ktorá môže o ich posúdenie požiadať aj iných odborníkov. Výsledky svojho hodnotenia komisia postúpi rektorovi univerzity, spoločnosti CTP a spoločnosti Jaga a budú zverejnené aj na webovom sídle zainteresovaných. Ceny budú udelené v septembri 2023 na slávnostnom podujatí.